OpenLLM-France/wikimedia huggingface dataset:
# Penza

Penza (errusieraz: Пенза) Errusiako mendebaldeko hiria da, Penza oblasteko hiriburua. Sura eta Penza ibaien bilgunean dago, Moskutik 555 km hego-ekialdera (errepidez 625 kmra). 2010ean 517.311 biztanle zituen.

## Historia

1666. urtean sortua izan zen, gotorleku gisa. Krimeako tatariarrek maiz eraso zuten eta 1717koan oso kaltetua izan zen. Inguruko lurrak landu ahala, garrantzi handiko nekazalgune bilakatu zen. Hasieran Sura ibaian barrena bidaltzen ziren laboreak Moskura, eta 1870eko hamarkadatik aurrera trenbidez.

## Ekonomia

Industriagune garrantzitsua da (papergintza, ehungintza, metalgintza, kimika-industria, makina-erreminta, doitasun-industria). Industriarako ikerketa-zentroak, behatoki bat eta nekazaritza-eskolak ditu.

## Klima

Datu klimatikoak (Penza 1961-1990) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 6.0 | 5.0 | 17.0 | 30.0 | 35.4 | 38.0 | 40.0 | 41.0 | 34.8 | 25.0 | 13.4 | 8.0 | 41.0 |
| Batez besteko tenperatura maximoa (°C) | -6.9 | -5.8 | 0.3 | 11.7 | 21.2 | 24.4 | 25.7 | 23.7 | 17.6 | 8.9 | 0.4 | -4.3 | 9.7 |
| Batez besteko tenperatura (ºC) | -9.8 | -10.0 | -4.2 | 6.4 | 13.9 | 18.0 | 19.2 | 17.1 | 11.6 | 4.5 | -2.9 | -7.7 | 4.7 |
| Batez besteko tenperatura minimoa (°C) | -13.9 | -13.5 | -7.1 | 1.7 | 8.1 | 12.5 | 14.2 | 11.9 | 7.1 | 1.3 | -4.4 | -10.4 | 0.6 |
| Erregistraturiko tenperatura minimoa (°C) | -39.0 | -40.0 | -31.1 | -20.0 | -6.0 | -2.2 | 2.0 | 0.6 | -6.1 | -17.2 | -31.1 | -40.0 | -40.0 |
| Pilatutako prezipitazioa (mm) | 41 | 29 | 32 | 36 | 41 | 62 | 67 | 56 | 53 | 49 | 52 | 45 | 563 |
| Iturria: ||||||||||||||

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. 157. araua: Europako hiriak. .
* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru
* ↑ Penza Global.britannica.com
* ↑ http://pogoda.ru.net/monitor.php?id=27962&month=8&year=2010 Pogoda.ru webgunea

## Kanpo estekak

* (Errusieraz) Hiriko gobernuaren webgunea.
* Datuak: Q5540
* Multimedia: Penza / Q5540
# Penzanceko tren geltokia

Penzanceko tren geltokia Ingalaterrako Kornualles eskualdean dagoen Penzance udalerriko tren geltokia da. Ingalaterra eta Erresuma Batuko hego-mendebaldeena dagoen tren geltokia da, bertan trenbidea amaitzen delarik.

## Kanpo estekak

* Datuak: Q2100103
* Multimedia: Penzance railway station / Q2100103
# Penzhinita

Penzhinita sulfuro motako minerala da.

## Ezaugarriak

Penzhinita sulfuro mineralaren formula kimikoa hau da: ${\ce {(Ag,Cu)4Au(S,Se)4}}$. Sistema hexagonalaren arabera sortzen ditu kristalak.

## Erreferentziak

* 1 2 (Ingelesez) «Penzhinite: Mineral information, data and localities.» www.mindat.org (Noiz kontsultatua: 12-05-2019).
# Penza oblasta

Penza oblasta (errusieraz: Пе́нзенская о́бласть, translit.: Penzenskaia oblast) Errusiako subjektu federal bat da, oblast bat zehazki, Volgako Barruti Federalean kokatua. 43.200 kilometro karratuko azalera du, eta 2010ean 1.386.186 biztanle zituen. Zentro administratiboa Penza hiria da.

## Erreferentziak

* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru

## Kanpo estekak

* Datuak: Q5545
* Multimedia: Penza Oblast / Q5545
# Penzin

Penzin Alemaniako udalerri bat da, Mecklenburg-Aurrepomerania estatuan. Azken zentsuaren arabera 138 biztanle zituen, 6,08 kilometro koadroko azaleran..

## Kanpo estekak

* Datuak: Q690095
* Multimedia: Penzin / Q690095
# Penzing (Bavaria)

Penzing Alemaniako udalerria da. Bavariako estatuan kokatuta dago, [[Landsberg am Lech (barrutia)|Landsberg am Lech]] barrutian. 2014an 3.613 biztanle zituen 33,81 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q541494
* Multimedia: Penzing (Bavaria) / Q541494
# Penàguila

Penàguila Valentziar Erkidegoko udalerria da, Alcoià eskualdean eta Alacanteko probintzian kokatua.
2009ko urtarrilaren 1eko erroldaren arabera 323 biztanle zituen.

## Ikus, gainera

* Alacanteko udalerrien zerrenda

## Kanpo estekak

* Datuak: Q1995277
* Multimedia: Penàguila / Q1995277
# Penzberg

Penzberg Alemaniako hiri-udalerri bat da, Bavaria estatuan. Azken zentsuaren arabera 16.729 biztanle zituen, 25,73 kilometro koadroko azaleran.

## Kanpo estekak

* Datuak: Q254271
* Multimedia: Penzberg / Q254271
# Erradio (geometria)

Geometria klasikoan zirkulu edo esfera baten erradioa zentrotik atera eta mugaraino doan edozein segmentu da. Hedapenez erradioa segmentu horren luzera da. Erradioa diametroaren erdia da.
Erradioaren eta zirkunferentziaren arteko erlazioa honako hau da: $r={\frac {c}{2\pi }}$.

## Ikus, gainera

* Diametroa
* Pi

## Kanpo estekak

* Datuak: Q173817
* Multimedia: Radius / Q173817
# Erradio atomiko

Erradio atomikoa atomo baten nukleotik urrunen dagoen elektroira dagoen distantzia da. Neurketa pikometrotan edo Angstrometan egiten da (hau da, 10$^{-13}$ metroko distantziak izan ohi dira).
Atomoen azpipartikulak kuantikoak direnez gero, eta beraz Heisenbergen ziurgabetasun printzipioaren menpe daudenez, neurriak ezin dira modu estatistikoan baino kalkulatu. Horretarako loturik dauden bi atomoen arteko distantziaren erdia hartu ohi da eta loturaren izaeraren arabera erradio atomiko, ioniko, metaliko edo Van der Waals den jakingo dugu.
Taula periodikoan erradioa goitik behera eta eskubitik ezkerrera handiagotzen da beti. Hau azaltzeko periodo bakoitzaren bukaeran elektroiak sendoago lotuago daudela kontutan hartu behar dugu. Era berean periodo bakoitzean geruza kopurua handitzen da.

## Erradio atomikoak enpirikoki neurtuak

Erradio atomikoak enpirikoki neurtuak pikometrotan (pm) gutxi gorabeherako 5 pm zuzentasunaz.
| Taldea (zutika) | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |
| Periodoa (zeharka) | | | | | | | | | | | | | | | | | | |
| 1 | H 75 | | | | | | | | | | | | | | | | | He |
| 2 | Li 145 | Be 105 | | | | | | | | | | | B 85 | C 70 | N 65 | O 60 | F 50 | Ne |
| 3 | Na 180 | Mg 150 | | | | | | | | | | | Al 125 | Si 110 | P 100 | S 100 | Cl 100 | Ar 71 |
| 4 | K 220 | Ca 180 | Sc 160 | Ti 140 | V 135 | Cr 140 | Mn 140 | Fe 140 | Co 135 | Ni 135 | Cu 135 | Zn 135 | Ga 130 | Ge 125 | As 115 | Se 115 | Br 115 | Kr |
| 5 | Rb 235 | Sr 200 | Y 180 | Zr 155 | Nb 145 | Mo 145 | Tc 135 | Ru 130 | Rh 135 | Pd 140 | Ag 160 | Cd 155 | In 155 | Sn 145 | Sb 145 | Te 140 | I 140 | Xe |
| 6 | Cs 260 | Ba 215 | * | Hf 155 | Ta 145 | W 135 | Re 135 | Os 130 | Ir 135 | Pt 135 | Au 135 | Hg 150 | Tl 190 | Pb 180 | Bi 160 | Po 190 | At | Rn |
| 7 | Fr | Ra 215 | ** | Rf | Db | Sg | Bh | Hs | Mt | Ds | Rg | Uub | Uut | Uuq | Uup | Uuh | Uus | Uuo |
| Lantanidoak | * | La 195 | Ce 185 | Pr 185 | Nd 185 | Pm 185 | Sm 185 | Eu 185 | Gd 180 | Tb 175 | Dy 175 | Ho 175 | Er 175 | Tm 175 | Yb 175 | Lu 175 |
| Aktinidoak | ** | Ac 195 | Th 180 | Pa 180 | U 175 | Np 175 | Pu 175 | Am 175 | Cm | Bk | Cf | Es | Fm | Md | No | Lr |

## Kanpo estekak

* Datuak: Q483788
# Erradio ioniko

Erradio ioniko kontzeptuak, erradio atomikoak bezala, atomoaren nukleoaren eta azkeneko elektroi egonkorraren arteko distantzia da, baina atomoari buruz izan beharrean ioi bati buruz ari garenean erabiltzen da.
Neurketa pikometro edo Angstrometan egin ohi da eta beraz 10$^{-10}$ eta 10$^{-12}$ metroko distantziaz ari gara.

## Ioiak
### Katioiak

Katioien kasuan elektroiak faltan daudenez hauen arteko alderatze indarra txikiagotzen da eta horregatik gerturatu egiten dira, bai euren artean bai eta nukleo atomikora. Horregatik erradio ionikoa erradio atomikoa baino txikiagoa da kasu honetan.

### Anioiak

Anioietan kontrakoa gertatzen da, gehiegizko karga elektrikoa duenez (negatiboa) hauek alderatu egiten dira euren artean eta baita nukleotik ere. Horregatik anioiak atomoak baino handiagoak dira.

## Kanpo estekak

* Datuak: Q908801
# Erradio

Erradio izenak hainbat adiera ditu:
* Erradioa, geometriako adigaia.
* Gurpil-izpia, zenbait sistema mekaniko zirkularretako osagaia.
* Erradioa, besoko hezurretako bat.

## Ikus, gainera

* Radioa elementu kimiko bat, batzuetan erradio izenarekin aipatua (nahiz eta euskara batuan radio izena duen).
# Erradiografia

Erradiografia argi ikusgaia ez den beste erradiazio elektromagnetiko batzuk, batez ere X izpiak, erabilita gauzaki opakuen barneko egitura erakusten dituzten irudiak ekoizteko teknika bat da.
Giza gorputzaren barneko elementuak ikusteko balia daiteke. Gorputzeko atal guztiak ager daitezke erradiografiei esker, baina bereziki hezurrak, aparatu kardiobaskularra, arnas aparatua eta organo batzuk (giltzurrunak, hesteak edo puxika). Burmuina edo pankrea erakusteko, adibidez, ez dira baliagarriak.

## Ikus, gainera

* Erradiologia

## Kanpo-estekak

* Datuak: Q245341
* Multimedia: Radiography / Q245341
# Erradio (hezurra)

Erradioa hezur luze bat da, bikoitia eta ez simetrikoa. Kubituaren kanpoan dago, besoaren kanpoko aldean. Gorputzeko hezur luze guztiak bezala gorputza eta mutur ditu.
10 muskuluren inserzioak ditu.

## Kanpo estekak

* Datuak: Q178492
* Multimedia: Radius (bone) / Q178492
# Erradikalismo (argipena)

Erradikalismo terminoak esanahi zenbait ditu:
* erradikalismoa, sistema soziopolitikoan aldaketa sakonak aldezten dituen muturreko joera politikoa;
* erradikalismoa, Frantziako Iraultzan sortutako joera politikoa, egun liberalismoarekin identifikatzen dena.
# Eusko Abertzale Laguntza

    Artikulu hau Frankismoak zigortutako eusko abertzaleei laguntzeko erakunde klandestinoari buruzkoa da; beste esanahietarako, ikus «Eusko Abertzale Laguntza (argipena)».
Eusko Abertzale Laguntza 1967ko udaberrian sortutako erakunde klandestinoa zen, diktadura frankistaren eraginez preso, erbesteratuta edota bestelako zigorren pean zeuden eusko abertzaleei laguntzea helburu zuena. Garai hartan, Euzko Abertzale Laguntza grafiarekin ere idazten zen. Emakumeak izan ziren erakundeko protagonista.
Hasieran, erakunde klandestinoetako (EAJ, ELA, Eusko Abertzale Ekintza, Jagi-Jagi eta ETA) kideak sartu ziren, erakunde horien izenean ez, baizik eta nor bere izenean. Hala ere, gerora EAJ Eusko Abertzale Laguntzatik atera zen, «dirua bildu eta banatzeko bere bideak» bazituela eta.
Eusko Abertzale Laguntzak Burgosko Prozesuaren garaian egin zuen ahaleginik handiena. Izan ere, prozesuak epaituei eragin zizkien gastu guztien % 90 ere ordaindu zuen.
Erakundeko kideetako bat izan zen Trifon Etxebarria Etarte.

## Erreferentziak

* ↑ Josemari Lorenzo Espinosa: «15 de julio de 1998: el día que murió Egin».

## Kanpo estekak

* Ainhoa Arozamena Ayala: Eusko Abertzale Laguntza, Auñamendi Eusko Entziklopedia.
* Datuak: Q12257641
# Eusko Abertzale Laguntza (argipena)

Eusko Abertzale Laguntza izenak bi esanahi ditu:
* Eusko Abertzale Laguntza: Frankismoak zigortutako eusko abertzaleei laguntzeko erakunde klandestinoa.
* Euzko Abertzale Laguntza: Argentinan 1970 eta 1975 bitartean eusko abertzaleek argitaratutako aldizkaria.
# Eusko Basque

Eusko Basque profesional mailako zesta-punta eta pala txapelketak kudeatzeko, 1990. urtean sortu zen euskal enpresa. Enpresa horrek Gernika, Markina, Durango eta Bilboko pilotalekuetan antolatzen ditu partidak. Horrez gainera, Euskal Herri osoko hainbat herritan pilota jaialdiak antolatzen ditu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-11-24 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q61069507
# Eusko Abertzaletasunaren Museoa

Goaz Museum edo Eusko Abertzaletasunaren Museoa Bilbo hirian dagon eusko abertzaletasunari buruzko museo bat da. Sabino Arana Fundazioak kudeatzen du.

## Kokalekua

Gazteleku auzoko Moraza plaza eta Mandobide kalean dago.

## Historia

1885-1980 arteko Eusko Abertzaletasunaren ibilbidea erakusten du, hainbat partikularrek museoari dohaintzan emandako jatorrizko 1.000 objetu inguruen bidez. Sabino Arana Fundazioak kudeatzen du.
2011ko apirilaren 7an inauguratu zen, ordurarte Arteaga udalerrian zuen egoitza ordezkatuz

## Ordutegia

* Asteartetik ostiralera, aurrez hitzordua eskatuta: goizeko 10etatik 14etara, eta arratsaldeko 16etatik 19etara.
* Larunbatetan bisitak orduoro dira: goizeko 11etatik 14etara, eta arratsaldeko 16etatik 19etara.
* Igande eta jaiegunetan bisitak orduoro dira: goizeko 11etatik 14etara.
* Astelehenak itxita

## Sarrera

* Sarrera eta bisita gidatuen zerbitzua beti ere dohakoak dira.
* Talde eta ikasleen bisitak burutzeko aurrez hitzordua eskatu beharra dute.

## Erreferentziak

* ↑ Goaz, la cita del nacionalismo. 2011ko apirilaren 6a. Elpaís.com (Gaztelaniaz)

## Kanpo estekak

* Sabino Arana Fundazioaren webgunea
* Arteako Eusko Abertzaletasunaren Museoari buruzko artikulua. Euskonews.com
* Datuak: Q20492508
# Eusko Ami

Ami Vasco izenburuaz, ondoren Eusko Ami gisa euskaratuta, 1906. urtean Iruñean eta Iber zein Ibero'tar Ebangelista ezizenez, euskal nazionalismoaren aldeko liburuxka ospetsua eman zuen argitara Ramon Goikoetxea kaputxinoak. Liberalen aurkakoa bazen ere, ez zuen integrismoaren edo karlismoaren bidetik jo. Gipuzkoarra aldizkarian idatzi zuen. Laster nazionalismoak bere oinarrizko katixima moduan hartu zuen.

## Edukia

Liburuxka katixima moduan idatzita dago, hau da, galderen erantzun zehatzen bitartez; guztiak 104 galdera eta ondorio bat dira. Jatorrizko testu osoa gaztelaniaz dator eta edukien aldetik lehenengo EAJren oinarri ideologikoak biltzen ditu: "Jaungoikoa eta lagi zarra". Lanak berragitalpen asko ezagutu zuen, azkenak Gerra Zibilaren ondorengo erbestean. Esaterako, Argentinako Ekin argitaletxeak sakelako liburu gisa 1958an plazaratu zuen; bi bertsio egin zituzten, euskarazkoa zein gaztelaniazkoa. Gerra ondorengo urteetan liburu txikiak egin ziren batez ere errepresioa sahiesteko. Ekin argitaletxeak Argentinan horrelako liburuxa landu zituen, gainean eramateko eta desagerrarazteko errazak.
XX. mendeko bigarren zatian liburuaren ospea galduz joan zen, batez ere bere oinarri arrazisten eta ultrakatolikoen ondorioz.

## Kapituluak

* "Abenderria"
* "Laterria"
* "Abertzaletasuna"
* "Aberria"
* "Aberriarenganako bearkiak"
* "Eusko abertzaletasuna (Endari buruz)"
* "Eusko abertzaletasuna edestiari buruz"
* "Euzko Alderdi Abertzalea"
* "Lege Zar edo Fuero zale alderdiak"
* "Karlatarren alderdia"
* "Azken gertaera nagusienak"
* "Urenburutzat ameriketarron eritzia" (Buenos Airesen gehitua)

## Bibliografia

* Ami vasco. Bilbo: E. Arteche inprimategia, 1906.
* Eusko ami. Buenos Aires, Ekin argitaletxea, 1958.

## Erreferentziak

* ↑ http://atzoatzokoa.gipuzkoakultura.net/c94f26/index.php
* ↑ Jose Ramon Zabala Agirre: "Aproximación a la hemerografía del exilio vasco. 1936-1960", La Cultura del Exilio Vasco II, Donostia: J.A. Ascunce, 1994, 113.or.

## Kanpo estekak

* Datuak: Q112704353
# Eusko Abendaren Ereserkia

Eusko Abendaren ereserkia (Euskal Autonomia Erkidegoaren ereserkia, orobat Gora ta Gora deitua; jatorrizko izena, Euzko Abendaren Ereserkija) antzina dantza ekitaldiei hasiera eman aurretik jotzen zen doinua da. Hitzak berriagoak dira, Sabin Aranak sortu eta idatziak. Abenda hitzak arraza esan nahi du. 1983ko apirilaren 14an, Eusko Legebiltzarrak Euskadiko ereserki ofizialtzat onartu zuen doinu hau. Hala eta guztiz ere, jende asko horren kontra azaldu zen, ereserkitzat nahiago baitzuen Jose Maria Garateren Eusko Gudariak edota Jose Maria Iparragirreren Gernikako Arbola .

## Gora ta Gora

1902an Sabin Aranak antzinako doinu hari egokitutako letra konposatu zuen, Gora ta Gora Euzko Alderdi Jeltzalearen ereserkia sortzeko. Gora ta Gora izenburua, bere lehen estrofako hitzengatik hartu zuen.
    Gora ta Gora Euskadi
    aintza ta aintza
    bere goiko Jaun Onari.
    Areitz bat Bizkaian da
    Zar, sendo, zindo
    bera ta bere lagia lakua
    Areitz gainean dogu
    gurutza deuna
    beti geure goi buru
    Abestu gora Euskadi
    aintza ta aintza
    bere goiko Jaun Onari

## Kanpo estekak

* Eusko Abendaren ereserkia entzungai, Juan Antonio Urdiain tenorrak abestua. Youtube.com
* Eusko Abendaren ereserkia entzungai, bideoan, YouTube webgunean.
* Eusko Abendaren ereserkia entzungai, WAV formatuan, Eusko Jaurlaritzaren webgunean.
* Datuak: Q876581
* Jatorrizko testuak: Eusko Abendaren Ereserkia
# Eusko Alderdi Sozialista

Eusko Alderdi Sozialista (EAS) Hego Euskal Herriko alderdi politiko abertzale eta sozialista bat izan zen. 1974ko abenduan sortu zen. Euskal Herriaren independentzia, sozialismoa eta Euskal Herri Euskalduna zituen hiru helburu nagusi moduan.
1975eko azaroan, ideologia berdina zuen eta Iparraldekoa zen HAS (Herriko Alderdi Sozialista, 1974ko martxoan sortua) alderdiarekin bat egin zuen.
Honen ondorioz, Euskal Herriko Alderdi Sozialista (EHAS) izen berria hartu eta Euskal Herri osoan finkatu zen; Iparraldeko eta Hegoaldeko taldeak Buru Bateragilearen bitartez zeuden lotuta. Euskal Herri osoko lehenengo alderdi politiko abertzale eta sozialista sortu bihurtu zen alderdi hau.
1975. urteko udan Koordinadora Abertzale Sozialista bultzatu eta sortu zuen EHASek, LAIA eta ETA politiko-militarrarekin batera, eta 1977ko uztailean desegin zen Hego Euskal Herriko EHAS, Eusko Sozialistak taldearekin batera, HASI (Herriko Alderdi Sozialista Iraultzailea) alderdia osatzeko.
Ipar Euskal Herriko EHAS alderdiak, Battitta Larzabal, Manex Goihenetxe eta Jean-Louis Davant ziren buruzagi nagusiak. 1979. urtera arte jarraitu zuen bere jardunean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/01/22 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q8846570
# Peyrecave

Peyrecave (frantsesez eta ofizialki: Peyrecave) Okzitaniako udalerri bat da. Administratiboki Frantziako Gers departamenduan dago, Okzitania eskualdean. 2013an 79 biztanle zituen.

## Demografia
### Biztanleria

2007an Peyrecave udalerrian erroldatutako biztanleak 88 ziren. Familiak 33 ziren, horien artean 5 pertsona bakarrekoak ziren (5 bakarrik bizi ziren gizonak) eta 28 seme-alabarik gabeko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 44 etxebizitza zeuden, 32 familiaren etxebizitza nagusia ziren, 8 bigarren erresidentzia ziren eta 4 hutsik zeuden. 43 etxeak ziren eta 1apartamentu bat zen. 32 etxebizitza nagusietatik 29 bere jabearen bizilekua ziren eta 3 doan lagata zeuden; 2 etxek hitu gela zituzten, 2 etxek lau zituzten eta 28 etxek bost zituzten. 18 etxek euren parking plaza propioa zuten azpian. 16 etxetan ibilgailu bat zegoen eta 15 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Peyrecave udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 4 | 80-84 | 0 |
| 0 | 75-79 | 4 |
| 0 | 70-74 | 4 |
| 0 | 65-69 | 0 |
| 8 | 60-64 | 4 |
| 8 | 55-59 | 4 |
| 4 | 50-54 | 8 |
| 0 | 45-49 | 0 |
| 4 | 40-44 | 0 |
| 0 | 35-39 | 0 |
| 4 | 30-34 | 0 |
| 0 | 25-29 | 8 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 4 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 49 ziren, horien artean 31 aktiboak ziren eta 18 inaktiboak ziren. 31 pertsona aktiboetatik 30 lanean zeuden (16 gizon eta 14 emakume) eta 1 langabezian (1 emakume eta 1 emakume). 18 pertsona inaktiboetatik 10 erretiraturik zeuden, 3 ikasten zeuden eta 5 "bestelako inaktibo" gisa sailkaturik zeuden.

### Ekonomia jarduerak

2007an zeuden 4 komertzioetatik, 1 eraikuntza enpresa zen, 1 ibilgailuen saltze eta konpontze enpresa zen, 1 finantziazio enpresa zen eta 1 administrazio publikoko enpresa zen.
2009an norbanakoentzat zegoen zerbitzu bakarra zurgina zen.
2000. urtean Peyrecave udalerrian 5 nekazaritza-ustiategi zeuden, 385 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1004890
* Multimedia: Peyrecave / Q1004890
# Peyrelongue-Abos

Peyrelongue-Abos (okzitanieraz Pèiralonga-Avòs) Frantziako Pirinio Atlantikoak departamenduan dagoen udalerria da.

## Ikus, gainera

* Pirinio Atlantikoak departamenduko udalerrien zerrenda

## Kanpo estekak

* Datuak: Q580038
* Multimedia: Peyrelongue-Abos / Q580038
# Peyrepertuseko gaztelua

Peyrepertuseko gaztelua (okzitanieraz: castèl de Pèirapertusa; katalanez: castell de Perapertusa; frantsesez: château de Peyrepertuse) Aude dapartamentuan,Okzitaniako Corbières mendizerran, kokatzen den gaztelua da. Duilhac-sous-Peyrepertuse udalerriko haitz batean dagoen eraikina kataroek erabili zuten.

## Historia

Berriki eginiko indusketei esker tokia erromatarren garaitik erabili dutela badakigu, k.a. I. mendearen hasieran altxatzen diren zenbait aztarna aurkitu baitute.
Gazteluaren lehen aipamena 1050ekoa da, noiz Besalúko konderriari zegokiola aipatzen den. 1115. urtean, eliza Serrabonako priore-etxeari eman zioten. 1162an, gotorlekua Bartzelonako konderriaren eskuetan zegoen.
Albitarren aurkako Gurutzadaren garaian, Gilen Peyrepertusekoak ez zuen errenditu nahi eta 1224an eskumikatu zuten. Carcasonako setioaren ondorioz, Gilenek, azkenean, men egin zuen, eta gaztelua, frantziar errege jabetzara pasa zen, 1240ko azaroan.
Bi urte beranduago, Frantziako Luis IX.a erregeak omenaldiaren dorrea, eliza eta bere izena daraman eskailera (San Luisen eskailera) berreraikitzea agindu zuen, baita gotorleku berri bat ere, bigarren gaztelu bat, harkaitz-gailurraren goialdean, omenaldiaren dorre berri batekin.
Frantziako Erresumaren eta Aragoiko koroaren arteko gerran, Peyrepertusek paper garrantzitsu bat bete zuen frantziarren hegoaldeko mugaren gotorleku defentsibo eta estrategiko bezala, 1258an Corbeilgo Itunak hala berretsia.
XIV. mendearen erdialdean, Karlos V.a Frantziako erregeak, Naiarako guduan menderatua izan ondoren, Henrike Trastamarakoari bertan babesteko baimena eman zion.

## Kanpo estekak

* Kataroei buruzko ataria (Frantsesez)
* Datuak: Q944597
* Multimedia: Château de Peyrepertuse / Q944597